
21 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 526 


ΑΠΟΦΑΣΕΙΣ 

Αριθμ. 2601/22543 

Έγκριση της 9/2019 απόφασης του Δημοτικού 
Συμβουλίου περί Τροποποίησης του Οργανισμού 
Εσωτερικής Υπηρεσίας (Ο.Ε.Υ.) Δήμου Λαρισαίων. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη τις διατάξεις: 

1. Του άρθρου 34 του ν. 2190/1994 (ΦΕΚ 28/τ. Α7 
3.3.1994) «Σύσταση ανεξάρτητης αρχής για την επιλογή 
προσωπικού και ρύθμιση θεμάτων Δ/σης». 

2. Των άρθρων 6, και 9 του ν. 2503/1997 «Διοίκηση, 
Οργάνωση, Στελέχωση της Περιφέρειας, ρύθμιση θε¬ 
μάτων για την Τοπική Αυτ/ση και άλλες διατάξεις» (ΦΕΚ 
107/τ. Α71997). 

3. Του ν. 3274/2004 (ΦΕΚ 195/τ. Α719.10.2004) «Οργά¬ 
νωση και Λειτουργία των Οργανισμών Τοπικής Αυτ/σης 
Πρώτου και Δευτέρου Βαθμού». 

4. Των άρθρων 10, 87,161,162,163,165 του ν. 3584/ 
2007 (ΦΕΚ 143/τ. Α72007) «Κύρωση του Κώδικα κατά¬ 
στασης Δημοτικών και Κοινοτικών Υπαλλήλων» όπως 
συμπληρώθηκε με τις διατάξεις της παρ. Ι,του άρθρου 
38, του ν. 3801/2009 (ΦΕΚ 163/τ. Α74.9.2009). 

5. Των άρθρων 11, και 18, παρ. 2, του ν. 2539/1997 (ΦΕΚ 
24/τ. Α74.12.1997) «Συγκρότηση της ΠρωτοβάθμιαςΤο- 
πικής Αυτοδιοίκησης» όπως αντικαταστάθηκαν με τις 
όμοιες του άρθρου 13, του ν. 2672/1998 (ΦΕΚ 290/τ. Α7 
28.12.1998) «Οικονομικοί Πόροι της Νομ/κής Αυτ/σης 
και άλλες διατάξεις όπως τροποποιήθηκε και ισχύει. 

6. Των άρθρων 1,63, 94,95,97,98,201,214, 224,254, 
257,258,266 και 280, του ν. 3852/2010 «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοί- 
κησης-Πρόγραμμα Καλλικράτης» (ΦΕΚ 87/τ. Α72010). 

7. Του ν. 3839/2010 (ΦΕΚ 51/τ. Α729.3.2010) και του 
άρθρου 51, του ν. 3905/2010 (ΦΕΚ 219/τ. Α'). 

8. Των άρθρων 28 και 28Α του ν. 4325/2015 (47/Α') 
«Εκδημοκρατισμός της Διοίκησης- Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις», όπως το τελευταίο 
προστέθηκε με το άρθρο 24 του ν. 4368/2016 (21 /Α') 
«Μέτρα για την επιτάχυνση του κυβερνητικού έργου και 
άλλες διατάξεις». 


9. Του άρθρου 90, του «Κώδικα της Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98/τ. Α'). 

10. Των: π.δ. 37.α/1987, 22/1990, 50/2001, 347/2003, 
44/2005,116/2006,146/2007 και 19/2011. 

11. Του π.δ. 138/2010 «Οργανισμός της Αποκεντρω¬ 
μένης Διοίκησης Θεσσαλίας-Στερεάς Ελλάδας» (ΦΕΚ 
231/τ. Α72010). 

12. Την 13917/15.5.2017 απόφαση του Υπουργού 
Εσωτερικών περί διορισμού Συντονιστή στην Αποκε¬ 
ντρωμένη Διοίκηση Θεσσαλίας-Στερεάς Ελλάδας (ΦΕΚ 
250/ΥΘΔΔ/2017). 

13. Την οικ. 6983/85785/1.6.2017 απόφαση του Συντο¬ 
νιστή Αποκεντρωμένης Διοίκησης Θεσσαλίας - Στερεάς 
Ελλάδας, περί «Παροχής εξουσιοδότησης υπογραφής 
πράξεων και εγγράφων «Με εντολή Συντονιστή» του 
Συντονιστή Αποκεντρωμένης Διοίκησης Θεσσαλίας - 
Στερεάς Ελλάδας (Α.Δ.ΘΣ.Ε.) στον Προϊστάμενο ή στην 
Προϊσταμένη της Γενικής Διευθύνσεως Εσωτερικής Λει¬ 
τουργίας και στους Προϊσταμένους ή στις Προϊσταμένες 
Διευθύνσεων και Τμημάτων της ανωτέρω Γενικής Διευ- 
θύνσεως» (ΦΕΚ 2002/τ. Β712.6.2017) όπως διορθώθηκε 
μετο ΦΕΚ/τ. Β /2189/27.6.2017 και ισχύει. 

14. Τον Οδηγό Προσαρμογής των προτύπων σχεδίων 
Οργανισμών Εσωτερικής Υπηρεσίας των Νέων Δήμων 
της Ελληνικής Εταιρίας Τοπικής Ανάπτυξης και Αυτ/σης 
(Ε.Ε.Τ.Α.Α. - Α.Ε.). 

15. Την 7731/75318/24.5.2018 απόφαση Συντονι¬ 
στή Αποκεντρωμένης Διοίκησης Θεσσαλίας-Στερεάς 
Ελλάδας, περί έγκρισης του Οργανισμού Εσωτερικής 
Υπηρεσίας (Ο.Ε.Υ.) του Δήμου Λαρισαίων (ΦΕΚ 1928/ 
30.5.2018/Β' (Ψ7ΔΟΟΡ10-ΡΙΑ). 

16. Την 18344/187040/28.11.2018 απόφαση Συντο¬ 
νιστή Αποκεντρωμένης Διοίκησης Θεσσαλίας-Στερεάς 
Ελλάδας, περί έγκρισης της 772/2018 απόφασης του 
Δημοτικού Συμβουλίου «Τροποποίηση του Οργανισμού 
Εσωτερικής Υπηρεσίας (Ο.Ε.Υ.) Δήμου Λαρισαίων (ΦΕΚ 
5624/14.12.2018 (τ. Β') - (ΑΔΑ: 64110Ρ10-ΖΙΘ). 

17. Το 5801/7.2.2019 έγγραφο του Δήμου Λαρισαίων. 

Ιδ.Την 1/11.1.2019 απόφαση της Εκτελεστικής Επι¬ 
τροπής του Δήμου Λαρισαίων, με την οποία εισηγήθη- 
κε προς το Δημοτικό Συμβούλιο την Τροποποίηση του 
Οργανισμού Εσωτερικής Υπηρεσίας (Ο.Ε.Υ.) του Δήμου 
Λαρισαίων. 

19. Την 9/17.1.2019 απόφαση του Δημοτικού Συμβου¬ 
λίου του Δήμου Λαρισαίων, με την οποία αποφασίστηκε 
κατά πλειοψηφία η Τροποποίηση του Οργανισμού Εσω¬ 
τερικής Υπηρεσίας (Ο.Ε.Υ.) Δήμου Λαρισαίων. 

20. Το 1/6.2.2019 Πρακτικό του Υπηρεσιακού Συμβου¬ 
λίου Υπαλλήλων Ο.Τ.Α., Ν. Λάρισας, με το οποίο γνωμο- 
δότησε κατά πλειοψηφία, υπέρ της Τροποποίησης του 
Οργανισμού Εσωτερικής Υπηρεσίας (Ο.Ε.Υ.) του Δήμου 
Λαρισαίων, αποφασίζουμε: 

Εγκρίνουμε την 9/17.1.2019 απόφαση του Δημοτικού 
Συμβουλίου του Δήμου Λαρισαίων αναφορικά με την 
«Τροποποίηση του Οργανισμού Εσωτερικής Υπηρεσίας 
Δήμου Λαρισαίων», ως κατωτέρω: 

1. Στη Διεύθυνση Επιχειρησιακού Σχεδιασμού δημι- 
ουργείται «Τμήμα προγραμματισμού και χρηματοδοτού¬ 
μενων προγραμμάτων» με τις παρακάτω αρμοδιότητες: 

Αρμοδιότητες σχεδιασμού και παρακολούθησης χρη¬ 
ματοδοτούμενων προγραμμάτων: 

Συνεργάζεται με τις αρμόδιες υπηρεσίες, συντάσσει 
προτάσεις και παρακολουθεί, αξιολογεί προσκλήσεις, 
προκηρύξεις και προγράμματα που αφορούν στην εξα¬ 
σφάλιση και διαρκή βελτίωση των τεχνικών και κοινω¬ 
νικών υποδομών και της ποιότητας ζωής στην περιοχή 
του Δήμου. 

Διερευνά και ενημερώνει τα όργανα και τις υπηρεσίες 
του Δήμου για τις πιθανές πηγές χρηματοδότησης των 
αναπτυξιακών προγραμμάτων του Δήμου (προγράμμα¬ 
τα συγχρηματοδοτούμενα από την ΕΕ, προγράμματα της 
ΕΕ, εθνικά προγράμματα, έργα ΣΔΙΤ, έργα αυτό - χρημα¬ 
τοδοτούμενα κ.ά.). 

Μεριμνά για τη διενέργεια των διαδικασιών ένταξης 
έργων και δράσεων του Δήμου σε αναπτυξιακά και άλλα 
προγράμματα σε συνεργασία με τις αρμόδιες υπηρεσί¬ 
ες του Δήμου. Παρακολουθεί και ενημερώνεται για την 
πορεία υλοποίησης και την ολοκλήρωση των δράσεων 
και προγραμμάτων όλων των υπηρεσιών του Δήμου και 
των Νομικών του Προσώπων Δημοσίου και Ιδιωτικού 
Δικαίου. 

Συνεργάζεται με τις αρμόδιες υπηρεσίες για την προ¬ 
ετοιμασία φακέλου προτάσεων για χρηματοδότηση, 
συντονίζει και διαχειρίζεται τις διαδικασίες υποβολής 
τους στο φορέα χρηματοδότησης, διασφαλίζει τυχόν 
απαιτούμενες συνεργασίες με τρίτους, επιμελείται της 
οργάνωσης και λειτουργίας εταιρικών σχέσεων. 

Αναπτύσσει τη συνεργασία με άλλους δήμους και 
φορείς σε τοπικό, περιφερειακό, εθνικό και διακρατικό 
επίπεδο στο πλαίσιο αναπτυξιακών και συγχρηματοδο- 
τούμενων προγραμμάτων και έργων, που σχετίζονται 
με την ανάπτυξη του δήμου και την συνεργασία σε ανα¬ 
πτυξιακά θέματα. 

Μεριμνά για την εγκατάσταση και τήρηση του συστή¬ 
ματος διασφάλισης Διαχειριστικής Επάρκειαςτου Δήμου 
στον σχεδίασμά και υλοποίηση συγχρηματοδοτούμενων 
δράσεων σε συνεργασία με το τμήμα Μηχανογραφικών 
Εφαρμογών. 

Αρμοδιότητες εφαρμογής εγκεκριμένων προγραμ¬ 
μάτων: 

Υποστηρίζει τις υπηρεσίες που έχουν την ευθύνη υλο¬ 
ποίησης των ενεργειών και δράσεων των εγκεκριμένων 


προγραμμάτων, σύμφωνα μετο προβλεπόμενο σύστημα 
διαχείρισης. 

Παρακολουθεί την ισχύουσα νομοθεσία για τα Συστή¬ 
ματα Διαχείρισης και Ελέγχου των συγχρηματοδοτούμε¬ 
νων έργων και ενημερώνει τα αρμόδια όργανα και τις 
υπηρεσίες του Δήμου. 

Αρμοδιότητα Κατάρτισης και παρακολούθησης Επι¬ 
χειρησιακού Προγράμματος: 

Υποστηρίζει τα όργανα διοίκησης και τις υπηρεσίες 
του Δήμου και των Νομικών Προσώπων του και την 
ομάδα έργου που είναι δυνατόν να συγκροτείται για τη 
σύνταξη του Επιχειρησιακού Προγράμματοςτου Δήμου 
και των Νομικών του Προσώπων Δημοσίου και Ιδιωτικού 
Δικαίου. 

Υποστηρίζει το Δήμαρχο και την Εκτελεστική Επιτροπή 
για την παρακολούθηση και αξιολόγηση του Επιχειρη¬ 
σιακού Προγράμματος, συνεργάζεται με τις υπηρεσίες 
του Δήμου και των Νομικών Προσώπων Δημοσίου και 
Ιδιωτικού Δικαίου και συντάσσει τις εκθέσεις παρακολού¬ 
θησης, τις οποίες υποβάλλει στο Δήμαρχο. Εισηγείται την 
ενδεχόμενη αναθεώρηση των στόχων του Επιχειρησια¬ 
κού Προγράμματος μετά την ενδιάμεση αξιολόγησή του. 

Συντάσσει το σχέδιο του Ετησίου Προγράμματος Δρά¬ 
σης του Δήμου, αφού λάβει υπόψη τις γραπτές εισηγή¬ 
σεις των υπηρεσιών και το υποβάλλει στην Εκτελεστική 
Επιτροπή. Συντονίζει την εκπόνηση των εκάστοτε απαι- 
τούμενων διυπηρεσιακών σχεδίων δράσης. 

Ως Προϊστάμενος του παραπάνω τμήματος προτείνε- 
ται να ορίζεται υπάλληλος των εξής κλάδων και ειδικοτή¬ 
των: ΠΕ ήΤΕ Διοικητικού ή ΠΕ Διοικητικού - Οικονομικού 
ή ΠΕ Διοικητικού Αστικής και Περιφερειακής Ανάπτυξης 
ή ΤΕ Διοικητικού - Λογιστικού ή ΠΕ Οικονομικού ή ΠΕ 
Γεωπόνων ήΤΕΤεχνολόγων Γεωπονίας ή ΠΕ ήΤΕ Μηχα¬ 
νικών όλων των ειδικοτήτων ή ΠΕ Διοικητικός (Οικονο¬ 
μολόγος με γνώσεις Περιφερειακής Ανάπτυξης) 

Οι αρμοδιότητες του Τμήματος Σχεδιασμού, μετά την 
πρόταση σύστασης του Τμήματος προγραμματισμού και 
χρηματοδοτούμενων προγραμμάτων διαμορφώνονται 
ως κατωτέρω: 

Αρμοδιότητες σχεδιασμού, αξιοποίησης και ρύθμισης 
των αστικών χρήσεων και αξιοποίησης της δημοτικής 
περιουσίας 

Διερευνά την εφαρμογή προγραμμάτων ανάπτυξης 
της περιοχής του Δήμου, που σχετίζονται με το σχεδία¬ 
σμά του χώρου και των χρήσεων, την αξιοποίηση της δη¬ 
μοτικής περιουσίας, τις αστικές αναπλάσεις, την αστική 
κινητικότητα και την ολοκληρωμένη αστική ανάπτυξη. 

Διερευνά και διαμορφώνει προτάσεις αξιοποίησης της 
δημοτικής ακίνητης περιουσίας και διατυπώνει σχετικές 
εισηγήσεις προς τα αρμόδια όργανα του Δήμου. 

Διερευνά δυνατότητες συνεργασιών και συμπράξεων 
με ιδιωτικούς και δημόσιους φορείς. 

Προβαίνει σε συνολικό σχεδίασμά για τις εμπορικές 
δραστηριότητες που αφορούν τους υπαίθριους χώρους 
και τις χρήσεις τους και επιμελείται του γενικού κανονι¬ 
στικού πλαισίου και των ειδικών κανονισμών. 

Αρμοδιότητες Τοπικής Ανάπτυξης 

Μελετά, σχεδιάζει και εισηγείται την εφαρμογή προ¬ 
γραμμάτων ανάπτυξης της περιοχής του Δήμου για την 

στήριξη της τοπικής οικονομίας την αξιοποίηση των το¬ 
πικών πόρων, τη δημιουργία και αναβάθμιση υποδομών, 
την ανάπτυξη του ανθρώπινου δυναμικού, την αξιοποί¬ 
ηση της δημοτικής περιουσίας, διερευνώντας πιθανές 
πηγές και μεθόδους χρηματοδότησης των έργων και 
των δράσεων. 

Συνεργάζεται με τις Ενωσιακές, Εθνικές και Περιφερει¬ 
ακές υπηρεσίες, για την εναρμόνιση των προγραμμάτων 
οικονομικής κοινωνικής και πολιτιστικής ανάπτυξηςτης 
περιοχής του Δήμου με τον Ευρωπαϊκό, Εθνικό και Περι¬ 
φερειακό Σχεδίασμά. 

Συγκεντρώνει, επεξεργάζεται, τεκμηριώνει και ενη¬ 
μερώνει συνεχώς τα γεωγραφικά, δημογραφικά, οικο¬ 
νομικά, κοινωνικά και άλλα στοιχεία που αφορούν στην 
ανάπτυξη του Δήμου, σε συνεργασία με τους αρμοδίους 
φορείς και τις δημοτικές υπηρεσίες. 

Συγκεντρώνει την αναγκαία τεχνογνωσία και πληρο¬ 
φόρηση που είναι απαραίτητη για τη διαμόρφωση των 
προγραμμάτων ανάπτυξης του Δήμου (π.χ. κλαδικές και 
αναπτυξιακές μελέτες, αρθρογραφία και νομοθεσία που 
αφορά την αυτοδιοίκηση, τις λειτουργίες, τους στόχους 
του Δήμου κ.ά. 

Σχεδιάζει σε συνεργασία με τις αρμόδιες υπηρεσίες και 
φορείς ολοκληρωμένες παρεμβάσεις για την ανάπτυξη 
περιοχών της πόλης. 

Υποστηρίζει τη σύναψη και παρακολουθεί την πρόο¬ 
δο των προγραμματικών και άλλων συμβάσεων μεταξύ 
του Δήμου και άλλων φορέων για την υλοποίηση έργων, 
ενεργειών και προγραμμάτων. 

Γραφείο Ευρωπαϊκών Προγραμμάτων: 

Μεριμνά για τη διαρκή σύνδεση και αυτοτελή παρου¬ 
σία του Δήμου στον Ευρωπαϊκό και διεθνή χώρο. 

Έχει την ευθύνη για τη συμμετοχή του Δήμου σε ευ¬ 
ρωπαϊκά και διεθνή δίκτυα και οργανώσεις, ως επίσημο 
μέλος και υλοποιεί όλες τις ενέργειες που απαιτούνται για 
το σκοπό αυτό (αλληλογραφία, συμμετοχή σε συνέδρια, 
εκθέσεις, παρουσιάσεις). 

Παρακολουθεί το ευρωπαϊκό και διεθνές θεσμικό πλαί¬ 
σιο καθώς και τις δυνατότητες αξιοποίησης ευρωπαϊκών 
προγραμμάτων και χρηματοδοτικών εργαλείων, ενη¬ 
μερώνει και συνεργάζεται με τις αρμόδιες υπηρεσίες, 
υποβάλλει προτάσεις για τη συμμετοχή του Δήμου σε 
Ανταγωνιστικά Ευρωπαϊκά Προγράμματα και έχει τη δι¬ 
αχείριση και την παρακολούθηση της υλοποίησηςτους. 

Συνεργάζεται με όργανα, υπηρεσίες και φορείς τοπι¬ 
κής περιφερειακής και εθνικής εμβέλειας καθώς και με 
υπηρεσίες, φορείς της Ευρωπαϊκής Ένωσης και διεθνών 
οργανισμών. 

Υλοποιεί σχετικές ενημερωτικές και προωθητικές 
δράσεις 

Γραφείο Τουριστικής Ανάπτυξης 

Μεριμνά για την εφαρμογή των κατευθύνσεων του 
στρατηγικού σχεδίου Μάρκετινγκ του δήμου Λαρισαίων. 

Τηρεί αρχείο και στοιχεία που αφορούν την υφιστάμε¬ 
νη κατάσταση του τουρισμού στην περιοχή του Δήμου. 

Σχεδιάζει και εισηγείται προγράμματα δράσεων πα¬ 
ρέμβασης του Δήμου για την ανάπτυξη του τουρισμού 
στην περιοχή και την αναβάθμιση των παρεχόμενων 
τουριστικών υπηρεσιών, σε συνεργασία με τους τουρι¬ 


στικούς και επαγγελματικούς φορείς. Μεριμνά επίσης 
για την εφαρμογή των προγραμμάτων αυτών. 

Γραφείο Γεωγραφικού Συστήματος Πληροφοριών (015) 

Αξιοποιεί εφαρμογές παροχής χαρτογραφικών (χωρι¬ 
κών και περιγραφικών) πληροφοριών στο τοπικό δίκτυο 
για τις Διευθύνσεις του Δήμου και στο Διαδίκτυο για χρή¬ 
ση από τους ενδιαφερομένους. 

Συνεργάζεται με τις αρμόδιες υπηρεσίες του Δήμου για 
την εύρυθμη λειτουργία, την επέκταση και την καλύτερη 
αξιοποίηση των Συστημάτων Γεωγραφικών Πληροφο¬ 
ριών (015). 

Παρέχει πρόσβαση σε χωρικά δεδομένα και παροχή 
διαδικτυακών υπηρεσιών (ννθό 5θΓνίεθ5) στους πολίτες 
μέσω του Διαδικτύου (θ-ςονθπτιτίθηΐ). 

Εξασφαλίζει τη διαθεσιμότητα των εφαρμογών και 
υπηρεσιών, με τεχνικές και διοικητικές ενέργειες, σε 
πολίτες, Υπηρεσίες και Φορείς. 

Συνεργάζεται με τις αρμόδιες Υπηρεσίες για την εκπό¬ 
νηση μελετών και τευχών δημοπράτησης, προμήθειας 
του κατάλληλου εξοπλισμού και για τις απαιτήσεις συ¬ 
ντήρησης του υφιστάμενου, για να ανταποκριθεί στις 
απαιτήσεις διαχείρισης των γεωγραφικών πληροφοριών 
και υπηρεσιών. 

Παρέχει τεχνική υποστήριξη στις Διευθύνσεις και τα 
Τμήματα του Δήμου που χρησιμοποιούν γεωγραφικές 
πληροφορίες και υπηρεσίες. 

Διαχειρίζεται το Γεωγραφικό Σύστημα Πληροφοριών 
(015). Φροντίζει για την επέκταση και ανάπτυξη νέων 
εφαρμογών σε συνεργασία την αρμόδια υπηρεσία. 

Υποστηρίζει την εκπλήρωση του έργου του ΚΟΣΕ 
(Κομβικό Σημείο Επαφής) του Δήμου. 

Γραφείο Αξιοποίησης της δημοτικής περιουσίας 

Καταρτίζει σε συνεργασία με την Διεύθυνση Πολεοδο¬ 
μίας για κάθε ακίνητο του Δήμου φάκελο σε ηλεκτρο¬ 
νική και φυσική μορφή, ο οποίος περιλαμβάνει όλα τα 
στοιχεία (τίτλους κυριότητας, διαγράμματα, αποφάσεις, 
συμβολαιογραφικές δηλώσεις κ.λπ.) που θεμελιώνουν 
τα επί του ακινήτου δικαιώματα ιδιοκτησίας του Δήμου. 

Μεριμνά για όλες τις απαιτούμενες διαδικασίες προ- 
κειμένου να περιέλθουν στον Δήμο κληροδοτούμενα 
ακίνητα. 

Τηρεί το αρχείο των δωρεών του Δήμου (κινητών, 
ακινήτων κ.λπ.) και μεριμνά για την αξιοποίηση αυτών 
σύμφωνα με τις προθέσεις των διαθετών. 

Συλλέγει πληροφορίες για ακίνητα και εκτάσεις που 
είναι δυνατόν να περιέλθουν στην κυριότητα του Δήμου 
και φροντίζει για την διεκπεραίωση των απαραίτητων 
διαδικασιών διεκδίκησης τους, σε συνεργασία με τις 
αρμόδιες υπηρεσίες του Δήμου. 

Εισηγείται στο Δημοτικό Συμβούλιο την αποδοχή δω¬ 
ρεών και κληροδοτημάτων κινητής και ακίνητης περιου¬ 
σίας σύμφωνα με αιτήσεις ενδιαφερομένων για την δω¬ 
ρεά- κληροδότηση και τις προβλεπόμενες χρήσεις τους. 

Έχει την ευθύνη της περιφρούρησης των δικαιωμά¬ 
των νόμιμης κατοχής και κυριότητας του Δήμου επί των 
ακινήτων. 

Αναφέρει στο Δήμαρχο κάθε πράξη παραβίασης των 
δικαιωμάτων του Δήμου (νομή, κατοχή, ρύπανση κ.λπ.) 
επί των ακινήτων του, ύστερα από αυτοψία της Δημοτι- 

κής Αστυνομίας, σε συνεργασία με τη Νομική Υπηρεσία 
του Δήμου και παρακολουθεί την έκβαση των διοικητι¬ 
κών ή δικαστικών μέτρων που λαμβάνονται. 

2. Στη Διεύθυνση Πολεοδομίας, συστήνεται Τμήμα 
Υποστήριξης με τις παρακάτω αρμοδιότητες: 

1. Διενεργεί ελέγχους, μετά από καταγγελίες και διαπι¬ 
στώνει προβλήματα υγιεινής σε κτίρια (υγρασίες, βλάβες 
υδραυλικού - αποχετευτικού δικτύου) στα πλαίσια της 
πολεοδομικής νομοθεσίας. 

2. Διενεργεί αρχιτεκτονικούς ελέγχους για τη διαδικα¬ 
σία εξαίρεσης από κατεδάφιση σύμφωνα με τη σχετική 
νομοθεσία, καθώς επίσης και τον υπολογισμό προστίμου 
ανέγερσης, διατήρησης και ειδικής εισφοράς των αυθαι¬ 
ρέτων. Συντάσσει χρηματικούς καταλόγους των παρα¬ 
πάνω προστίμων, εισηγείται και διαβιβάζει φακέλους για 
τη διαδικασία εξαίρεσης από κατεδάφιση, σύμφωνα με 
τη σχετική νομοθεσία, προς την αρμόδια περιφερειακή 
διεύθυνση. 

3. Τηρεί αρχείο εξαιρέσεων από κατεδάφιση. 

4. Σε περιπτώσεις παράνομης ή μη ορθής λειτουργίας 
των ανελκυστήρων που διαπιστώνονται από τα αρμόδια 
κλιμάκια ελέγχου, επιβάλει τις προβλεπόμενες κυρώσεις 
σύμφωνα με τη σχετική νομοθεσία και ενημερώνει τις 
αρμόδιες αρχές της Περιφέρειας. 

5. Τηρεί και συμπληρώνει το αρχείο όλων των ανελ¬ 
κυστήρων στους οποίους έχουν επιβληθεί κυρώσεις για 
παράνομη ή μη ορθή λειτουργία. 

6. Επιβάλλει τις κυρώσεις των άρθρων 12 και 13 της 
κοινής υπουργικής απόφασης Φ.Α./9.2/28425/1245/ 
22-12-2008 ή όπως κάθε φορά ισχύει. 

7. Προβαίνει σε δειγματοληπτικό έλεγχο των καταστη¬ 
μάτων υγειονομικού ενδιαφέροντος, μετά από αιτήματα 
των Υπηρεσιών έκδοσης αδειών λειτουργίας των κατα¬ 
στημάτων. 

8. Χορηγεί βεβαιώσεις νομιμότητας καταστημάτων, 
προκειμένου να εκδοθούν άδειες λειτουργίας καταστη¬ 
μάτων υγειονομικού ενδιαφέροντος, εφόσον ζητηθεί. 

Ως Προϊστάμενος του παραπάνω τμήματος προτείνε- 
ται να ορίζεται υπάλληλος των εξής κλάδων και ειδικοτή¬ 
των: Π Ε ή ΤΕ Τοπογράφων ή Π Ε Αγρονόμων Τοπογράφων 
Μηχανικών ή ΠΕ Μηχανικών Χωροταξίας και Περιφε¬ 
ρειακής Ανάπτυξης ή ΠΕ ή ΤΕ Πολιτικών Μηχανικών ή 
ΠΕ Αρχιτεκτόνων Μηχανικών ή ΠΕ ή ΤΕ Μηχανολόγων 
Μηχανικών ή ΠΕ ήΤΕ Ηλεκτρολόγων Μηχανικών. 

Οι αρμοδιότητεςτουΤμήματος Ελέγχου Κατασκευών, 
μετά την πρόταση σύστασης του Τμήματος Υποστήριξης 
διαμορφώνονται ως κατωτέρω: 

1. Ελέγχει και επιβάλλει μέτρα προστασίας σε υπό ανέ¬ 
γερση οικοδομές, υπό την ευρεία έννοια, δεδομένου ότι 
οι απαιτούμενες τυπικές - νομοθετημένες αυτοψίες και 
έλεγχοι πραγματοποιούνται από τους Ελεγκτές Δόμησης. 

2. Προβαίνει σε έλεγχο των κατασκευών ώστε να δια¬ 
πιστώνεται η εφαρμογή των εγκεκριμένων σχεδίων των 
αντίστοιχων οικοδομικών αδειών. 

3. Εισηγείται προληπτικά και κατασταλτικά μέτρα για 
τον περιορισμό της αυθαίρετης δόμησης. 

4. Ελέγχει, καταγράφει και χαρακτηρίζει αυθαίρετες 
κατασκευές στα διοικητικά όρια του Δήμου σύμφωνα με 
την ισχύουσα πολεοδομική νομοθεσία, μετά από γρα¬ 
πτές και επώνυμες καταγγελίες, κατά κανόνα, και κατά 


την κρίση της Υπηρεσίας, μετά από προφορικές καταγ¬ 
γελίες, όταν κυρίως προβάλλονται λόγοι ασφάλειας. 

5. Συντάσσει εκθέσεις αυτοψίας για κατεδάφιση αυ¬ 
θαιρέτων. 

6. Εισηγείται και διαβιβάζει ενστάσεις, παρέχει πληρο¬ 
φορίες κατά την εξέταση της ένστασης. Συνεργάζεται με 
το αρμόδιο ΣΥΠΟΘΑ. 

7. Συνεργάζεται με την ΕΕΤΤ για τον εντοπισμό παρά¬ 
νομων - αυθαίρετων εγκαταστάσεων κεραιοσυστημά- 
των κινητής τηλεφωνίας, την καταγραφή τους, την επι¬ 
βολή κυρώσεων και την διενέργεια των προβλεπόμενων 
διαδικασιών για την κατεδάφισή τους. 

8. Χορηγεί χωρίς αυτοψία ή μετά από αυτοψία μερική 
συνέχιση οικοδομικών εργασιών, για συμμόρφωση με 
εγκεκριμένα σχέδια οικοδομής. 

9. Εισηγείται και διαβιβάζει αποφάσεις κατεδάφισης 
των τελεσίδικα χαρακτηρισμένων αυθαίρετων κατα¬ 
σκευών, προς την αρμόδια επιτροπή της Αποκεντρω¬ 
μένης Διοίκησης Θεσσαλίας και της Ανατολικής Στερεάς 
Ελλάδας. 

10. Αρχειοθετεί και χρησιμοποιεί αρχεία των εντε- 
ταγμένων κατασκευών στους νόμους περί αυθαιρέτων 
κτισμάτων. 

11. Διαχειρίζεται το αρχείο καταγεγραμμένων αυθαιρέ¬ 
των κατασκευών ως προς τις μεταβολές που επέρχονται 
σε αυτά (ένταξη σε διαδικασίες τακτοποίησης, νομιμο¬ 
ποίηση, κατεδάφιση, κ.λπ.). 

12. Παρέχει πληροφορίες για την κείμενη περί αυθαι¬ 
ρέτων νομοθεσία και για τις δυνατότητες ένταξης των, 
στις εκάστοτε ισχύουσες διαδικασίες τακτοποίησης. 

13. Απαντά σε γραπτά αιτήματα πολιτών σχετικά με 
αυθαίρετες κατασκευές (καταγγελίες, αποδοχές προστί¬ 
μων, άλλα αιτήματα). 

18. Επιβάλλει τα πρόστιμα που προβλέπονται από την 
παρ. 4.ε του άρθ. 6 του ν. 4030/2011, εφόσον εκδοθεί η 
προβλεπόμενη υπουργική απόφαση. 

19. Τηρεί αρχείο για την ηλεκτρονική καταγραφή όλων 
των φακέλων αυθαιρέτων κτισμάτων. Η καταγραφή αφο¬ 
ρά στη καταχώρηση των πληροφοριακών δεδομένων 
που χαρακτηρίζουν το αυθαίρετο. 

ΑΚΡΟΤΕΛΕΥΤΙΟ ΑΡΘΡΟ 

ΚΑΛΥΨΗ ΔΑΠΑΝΗΣ 

Με την παρούσα απόφαση δεν προκαλείται δαπάνη 
σε βάρος του προϋπολογισμού έτους 2019. 

Κατά τα λοιπά ισχύει η 7731/75318/24.5.2018 από¬ 
φαση Συντονιστή Αποκεντρωμένης Διοίκησης Θεσσα- 
λίας-Στερεάς Ελλάδας, περί έγκρισης του Οργανισμού 
Εσωτερικής Υπηρεσίας (Ο.Ε.Υ.) του Δήμου Λαρισαίων 
(ΦΕΚ 1928/30.5.2018/Β' (Ψ7Δ00Ρ10-ΡΙΑ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 12 Φεβρουάριου 2019 

Με εντολή Συντονιστή Αποκεντρωμένης Διοίκησης 

Η Αναπληρώτρια Προϊσταμένη Τμήματος 

Τοπ. Αυτ/σης και Νομικών Προσώπων Λάρισας 

ΒΑΣΙΛΙΚΗ ΠΟΤΟΥΛ Η 

